Naval Criminal Investigative Service

**Naval Criminal Investigative service**, akronym **NCIS** (slov. *Námorná kriminálna vyšetrovacia služba*) je americká civilná federálna agentúra, orgán činný v trestnom konaní (s prvkami spravodajskej služby) spadajúci pod Department of Navy (súčasť Ministerstva obrany USA). Do jej kompetencie patrí vyšetrovanie trestných činov proti United States Navy (US Navy) alebo United States Marine Corps (USMC), ochrana pred cudzími spravodajskými službami, terorizmom a&nbsp;kyberkriminalitou namierenou proti Department of Navy. Zhromažďovaním a vyhodnocovaním správ o hrozbách pre US Navy a USMC čiastočne plní úlohu spravodajskej služby. Pôsobí celosvetovo na území v&nbsp;jurisdikcii Department of Navy.

## História
280px|náhľad|vľavo|Agenti NCIS exhumujú telo irackého občana za účelom upresnenia príčiny smrti (Iraku, 2005)
Priamym predchodcom NCIS bol Naval Investigative Service (NIS; slov. *Námorná vyšetrovacia služba*), ktorý sa v&nbsp;roku 1966 vyčlenil z Office of Naval Intelligence (ONI; slov. *Úrad námorného spravodajstva*). NIS sa začala zameriavať na trestné činy a kontrašpionáž už v 70. rokoch, avšak skutočná transformácia na orgán činný v&nbsp;trestnom konaní nastala až po roku 1992, kedy sa agentúra premenovala na Naval Criminal Investigative service (NCIS). Po prvýkrát v histórii NIS bol za riaditeľa agentúry vymenovaný civilistašpeciálny agent Roy D. Nedrow, bývalý príslušník United States Secret Service (USSS; slov. *Tajná služba Spojených štátov*).

Nedrow do roku 1996 vykonal  kompletnú reštrukturalizáciu agentúry. V súlade s príkazom Kongresu redukoval veľkosť agentúry o 16&nbsp;%na cca 900 špeciálnych agentov a 600 pracovníkov podporného personálu. Reorganizácia organizačnej štruktúry umožnila riaditeľstvu monitorovať situáciu vo vyše 140 svetových lokalitách prostredníctvom siete 14 strategicky rozmiestnených vysunutých pracovísk.

V súvislosti s bombovým útokom na torpédoborec USS Cole (DDG-67) kotviaci v&nbsp;jemenskom prístave Aden 12. decembra 2000 a&nbsp;útokmi na WTC z&nbsp;11. septembra 2001 agentúra vo svojom washingtonskom pracovisku spustila projekt tzv.&nbsp;Multiple Threat Alert Center (MTAC; slov. *Viacnásobné výstražné komunikačné centrum*) zameraného na identifikovanie a&nbsp;včasné varovanie pred podobnými hrozbami v budúcnosti. Príslušníci NCIS sa zapojili aj do operácií vojny v Iraku, Afganistane a&nbsp;v&nbsp;oblasti tzv. Afrického rohu. V súčasnosti tvoria civilní zamestnanci približne 90 % pracovníkov agentúry.

## Organizačná štruktúra
Riaditeľstvo NCIS sa nachádza v *Russell-Knox Building* v areáli základne námornej pechoty v&nbsp;Quanticu v štáte Virgínia. Celosvetovú pôsobnosť si zabezpečuje prostredníctvom 16 vysunutých pracovísk (), ktoré majú svoje nižšie organizačné zložky () umiestnené spravidla v&nbsp;námorných a&nbsp;leteckých základniach, konzulátoch a&nbsp;veľvyslanectvách.

náhľad|vpravo|Špeciálny agent Andrew L. Traver, riaditeľ NCIS 7. októbra 2013

### Riaditelia
* Roy D. Nedrow (1992 – 1997)
* David L. Brant (1997 – 2006)
* Thomas A. Berto (2006 – 2010)
* Mark D. Clookie (2010 – 2013)
* Andrew L. Traver (od 7. októbra 2013)

## Motto
Agentúra vo svojich oficiálnych materiáloch používa viaceré mottá. Na svojej webovej stránke uvádza *Uniquely Capable, Globally Engaged* (v preklade „Jedinečne zdatní, v nasadení po celom svete“) a  („Pravda“). Okrem toho použila motto *Prevent, Protect, and Reduce* (vo voľnom preklade „Prevencia, ochrana, redukcia [kriminality]“), zrejme ako analógiu k častému mottu policajných zborov *To Serve and To Protect* („Pomáhať a&nbsp;chrániť“).

## Výzbroj
náhľad|vpravo|Poloautomatická pištoľ SIG Sauer P239 švajčiarskych zbrojární Swiss Arms
Štandardnou osobnou zbraňou príslušníkov NCIS sú pištole SIG Sauer P229 DAK alebo SIG Sauer P239 DAK s muníciou .40 S&W. Do roku 2008 agentúra používala pištole SIG Sauer P228 s muníciou 9x19 mm.

## NCIS vo filme
Na námety NCIS bol  natočený televízny seriál **', prvýkrát uvedený televíziou [[CBS]] v septembri [[2003]], a jeho „[[Spin-off (médiá)|spin-off]]“ **' s premiérou v septembri 2009 a NCIS:New Orleans s premiérou v septembri 2014. Seriály odvysielala TV Markíza v slovenskom znení.

## Referencie

## Literatúra
*  

## Iné projekty

## Externé odkazy
* Oficiálna stránka 
* Satelitný pohľad na riaditeľstvo NCIS na Google Maps

Kategória:Spravodajské služby USA
Kategória:Jednotky United States Navy
Kategória:Jednotky United States Marine Corps